คนใช้รถเฮ PTT-BCP ลดราคาน้ำมันลง มีผลพรุ่งนี้!
PTT-BCP ลดราคาดีเซลลง 40 สต./ลิตร กลุ่มเบนซิน-แก๊สโซฮอล์คงเดิม มีผลพรุ่งนี้
29 ก.ค. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ได้ปรับลดราคาขายปลีกน้ำมันดีเซลลง 40 สตางค์/ลิตร  มาอยู่ในระดับใกล้ต่ำกว่า 23 บาท/ลิตร ขณะที่ยังคงราคาขายปลีกน้ำมันในกลุ่มเบนซิน ซึ่งรวมถึงแก๊สโซฮอล์ด้วย โดยให้มีผลตั้งแต่วันพรุ่งนี้ หลังราคาน้ำมันสำเร็จรูปที่ตลาดสิงคโปร์ปรับลดลง
สำหรับราคาขายปลีกน้ำมันในเขตกรุงเทพฯและปริมณฑล ของ PTT และ BCP ในวันพรุ่งนี้เป็นดังนี้ ราคาน้ำมันดีเซล อยู่ที่ 23.29 บาท/ลิตร, ส่วนเบนซิน ออกเทน 95 ของ PTT คงเดิมที่ 34.76 บาท /ลิตร ,แก๊สโซฮอล์ 95 คงเดิมที่ 28.20 บาท/ลิตร ,แก๊สโซฮอล์ 91 คงเดิมที่ 27.38 บาท/ลิตร ,E20  คงเดิมที่ 25.98 บาท/ลิตร และ E85 คงเดิมที่ 22.68 บาท/ลิตร